《和陆簿韵》
宋代·王炎

士龙才气极超然，奕奕家声见象贤。
惯学诗翁歌白雪，懒从举子选青钱。
三年小试淹岩邑，千里来归近日边。
流落倦游吾老矣，看公腾踏上凌烟。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。